મોસ્કો, તા.11: થાઇલેન્ડના બહાદૂર અને લડાયક ફૂટબોલ બાળ ખેલાડીઓ ભલે ફીફા વર્લ્ડ કપનો ફાઇનલ જોઇ શકશે નહીં પણ આ બાળકોને ફૂટબોલના તમામ ખેલાડીઓએ નાયક અને વિજેતા બતાવ્યા છે. થાઇલેન્ડની ગુફામાંથી કોચ સહિત તમામ બાળ ફૂટબોલરો ગઇકાલે સુરક્ષીત બહાર આવી ચૂક્યા છે. ફ્રાંસના ખેલાડી પોલ પોગ્બાએ સેમિની બેલ્જિયમ સામેની જીત આ બહાદૂર બાળકોને સમર્પિત કરી છે. તેણે બાળકોનો ફોટો ટ્વિટ કરીને લખ્યું છે કે આ જીત આજના નાયકોને સમર્પિત. શાબાશ બાળકો. તમે ઘણા મજબૂત છો.